pythainlp/thai_wikipedia_clean_20230101 huggingface dataset:
แม้ว่าความพยายามดังกล่าวจะไม่บรรลุผล แต่ทรัพย์สินต่าง ๆ ก็ถูกทำลาย มีผู้ได้รับบาดเจ็บกว่าพันคน และมีผู้เสียชีวิตกว่าสองร้อยคนเมื่อสถานการณ์คลี่คลาย เช่น อาคารรัฐสภาตุรกีและทำเนียบประธานาธิบดีในกรุงอังการาถูกโจมตีด้วยระเบิด จากรายงานของสำนักข่าวโดอัน ฝ่ายผู้ก่อการได้ระดมยิงใส่กลุ่มพลเรือนที่พยายามจะข้ามสะพานบอสพอรัสเพื่อประท้วงการก่อรัฐประหาร ส่งผลให้มีผู้ได้รับบาดเจ็บหลายคน นอกจากนี้ยังมีรายงานเสียงปืนใกล้ท่าอากาศยานในกรุงอังการาและนครอิสตันบูลด้วย
ปฏิกิริยาที่มีต่อความพยายามก่อรัฐประหารครั้งนี้ส่วนใหญ่เป็นไปในทางไม่เห็นด้วย ทั้งจากภายในประเทศและจากนานาชาติ พรรคฝ่ายค้านหลัก ๆ ในตุรกีต่างประณามการกระทำดังกล่าว ขณะที่บรรดาผู้นำในระดับนานาชาติ เช่น ผู้นำจากสหภาพยุโรป, องค์การสนธิสัญญาแอตแลนติกเหนือ, สหรัฐอเมริกา ออกมาเรียกร้องให้ทุกฝ่ายในตุรกีเคารพสถาบันทางประชาธิปไตยและผู้นำที่มาจากการเลือกตั้ง
รัฐบาลชุดปัจจุบันของตุรกีได้ประกาศว่าการก่อรัฐประหารประสบความล้มเหลวและเริ่มตามจับกุมผู้ที่เกี่ยวข้องอย่างรวดเร็ว ปฏิกิริยาแรกของทางการมาจากนายกรัฐมนตรีบีนาลี ยึลดือรึม ซึ่งออกแถลงการณ์ผ่านสื่อในวันถัดมาโดยระบุว่าสถานการณ์ "อยู่ภายใต้การควบคุม [ของรัฐบาล] โดยสมบูรณ์แล้ว" มีทหารจำนวน 2,839 นายถูกควบคุมตัวภายใน 48 ชั่วโมง
ผีเสื้อหางดาบตาลไหม้
ผีเสื้อหางดาบตาลไหม้  แมลงจำพวกผีเสื้อชนิดหนึ่ง ในวงศ์ผีเสื้อหางติ่ง (Papilionidae) ในกลุ่มผีเสื้อหางติ่ง
เป็นผีเสื้อกลางวันขนาดกลาง ปีกทั้งสองข้างแผ่กางออกกว้างประมาณ 105–115 มิลลิเมตร หนวดค่อนข้างสั้น ลำตัวสีออกเขียว หัวและใต้ส่วนอกสีน้ำตาลแดง เล็บตีนแยกออกเป็นสองแฉก ตัวผู้มีรูปทรงของปีกและสีปีกแตกต่างจากตัวเมีย โดยมีปีกหน้ายาวโค้งเรียวกว่าตัวเมียมาก ทั้งสองเพศปีกหลังมีหางยาว ตัวผู้สีปีกน้ำตาลไหม้และขอบปีกสีดำ มีจุดสีน้ำตาลเหลืองเรียงตามขอบปีกและบริเวณกลางปีก ตัวเมียมีแถบสีขาวพาดกลางปีก พบอาศัยตามป่าบนยอดเขาสูงในประเทศไทย เช่น ดอยอินทนนท์ และดอยผ้าห่มปก และในเขตประเทศพม่า มีถิ่นการกระจายพันธุ์ตั้งแต่รัฐสิกขิม ในประเทศอินเดีย และหลายประเทศในเอเชียอาคเนย์
Meandrusa sciron
บีนาลี ยึลดือรึม
บีนาลี ยึลดือรึม (; เกิด 20 ธันวาคม 2497) เป็นอดีตนายกรัฐมนตรีของตุรกี
ในวันที่ 24 พฤษภาคม พ.ศ. 2559 ยึลดือรึมได้ก้าวขึ้นมาเป็นนายกรัฐมนตรีสืบต่อจากอาห์เหม็ด ดาวูโตกลู ที่ได้ประกาศลาออกจากตำแหน่งไปก่อนหน้านั้น
วันที่ 15 กรกฎาคม พ.ศ. 2559 ยึลดือรึมได้ประกาศว่าสามารถควบคุมสถานการณ์ในกรุงอังการาและนครอิสตันบูลได้เรียบร้อยแล้วภายหลังจากเกิดการรัฐประหารที่นำโดยกลุ่มทหารจากกองทัพภาคที่ 1 และกองทัพอากาศ
กรุงอังการา
นครอิสตันบูล
สปีกา (เกิร์ลกรุ๊ป)
SPICA เป็นวงดนตรีหญิงล้วน สังกัด B2M Entertainment สมาชิก 5 คน พัคนาแร คิมโบอา คิมโบฮยอง พัคจูฮยอน และ ยังจีวอน ( อดีตสมาชิก ที-อาร่า )
สปีกา เป็นเกิลกรุ๊ปที่เสียงดีทั้ง 5 คน อายุเดบิวเฉลี่ย 23 - 25 ปี วงนี้เน้นเสียงร้อง และ การเต้นที่ดี
ปี 2016 โบฮยอง น้องเล็กของวง ได้เข้าร่วมรายการ Girl Spirit.
ซึ่งผู้เข้าแข่งขัน 12 คน คือ ยูจี BESTie ( อายุ 25 ) , เคย์ Lovelyz ( อายุ 21 ) , ซึงฮี CLC ( อายุ 20 ) , ซึงฮี Oh My Girl ( อายุ 20 ) , ฮเยมี Fiestar ( อายุ 26 ) , โซจอง Ladies' Code ( อายุ 23 ) , โซยอน Laboum ( อายุ 22 ) , มินแจ Sonamoo ( อายุ 21 ) , จินโซล April ( อายุ 14 ), ดาวอน Cosmic Girl ( อายุ 19 ) , ซองยอน Pledis Girlz ( อายุ 17 ), โบฮยอง Spica ( อายุ 27 ) รอบแข่งขันสุดท้าย ผู้ชนะเสียงดีที่สุดคือ โบฮยอง Spica
ยูนิต SPICA.S.
ยูนิต"SPICA.S" (S ย่อมาจากคำว่า Special)ออกมาเรียกน้ำย่อยด้วยกัน3ภาพ โดยซับยูนิตนี้จะประกอบไปด้วยจีวอน, โบฮยอง, นาแร และ จูฮยอน
สภาสันติภาพตุรกี
สภาสันติภาพตุรกีได้ทำการปิดล้อมท่าอากาศยาน ที่ทำการพรรครัฐบาล มีการจับนายทหารระดับสูงเป็นตัวประกัน รวมถึงเข้าบุกยึดบรรษัทกิจการการกระจายเสียงและโทรทัศน์แห่งชาติตุรกี (TRT) และสั่งงดรายการประจำของสถานีฯและถ่ายทอดการแถลงการณ์ของสภาสันติภาพฯ และประกาศใช้ กฎอัยการศึก มีการออกคำสั่งห้ามออกนอกเคหะสถานและสั่งปิดท่าอากาศยาน พร้อมกับนำรถถังเข้าไปยึดอาคารรัฐสภา และช่องแคบบอสฟอรัส รวมถึงประชาชนตุรกีทำการถอนเงินผ่านตู้ถอนเงินอัตโนมัติ เมื่อทราบว่าจะมีการทำรัฐประหาร
ด้านนายเรเจป ไตยิป แอร์โดอัน ประธานาธิบดีตุรกี ได้แถลงการณ์สดผ่านแอพลิเคชันเฟซไทม์ ถ่ายทอดสดผ่านทีอาร์ที ตอบโต้สภาสันติภาพตุรกี และระดมประชาชนให้ออกมาต่อต้าน จนกระทั่ง เมื่อเวลา 00:40 น. ตามเวลาท้องถิ่นของกรุงอังการา สัญญาณออกอากาศของทีอาร์ทีได้ถูกตัดลงไป แต่บัญชีทวิตเตอร์ของทีอาร์ทีเวิลด์ โทรทัศน์ภาคบริการโลกของทีอาร์ที ยังคงรายงานข่าวจากฝ่ายของประธานาธิบดีแอร์โดอัน รวมถึงมีการจับกุมนายทหารที่พยายามจะช่วยเหลือสภาสันติภาพตุรกีโดยตำรวจฝ่ายของแอร์โดอัน
เกมแรงกิงส์
เกมแรงกิงส์  เป็นเว็บไซต์รวมรวบคะแนนวิจารณ์จากแหล่งออนไลน์และออฟไลน์ เพื่อหาคะแนนเฉลี่ย เกมแรงกิงส์รวบรวมบทความมากกว่า 315,000 บทความที่เกี่ยวกับวิดีโอเกมมากกว่า 14,500 เกม เกมแรงกิงส์ เป็นของบริษัทซีบีเอสอินเตอร์แอกทิฟ มีเว็บไซต์ที่คล้าย ๆ กันได้แก่ เกมสแตตส์ เมทาคริติก (เป็นของซีบีเอสอินเตอร์แอกทิฟเช่นกัน) โมบีเกมส์ และท็อปเท็นรีวิวส์
เกมแรงกิงส์ปิดตัวลงในวันที่ 9 ธันวาคม 2019 โดยที่เจ้าหน้าที่และบทวิจารณ์เก่า ๆ ของเกมแรงกิงส์ถูกรวมเข้ากับเมทาคริติกซึ่งเป็นเว็บไซต์รวบรวมที่คล้ายกัน
รัฐประหารในประเทศตุรกี พ.ศ. 2559
ปลากระเบนหัวแหลม
ปลากระเบนหัวแหลม  ปลากระดูกอ่อนทะเลจำพวกปลากระเบนชนิดหนึ่ง ในวงศ์ปลากระเบนธง (Dasyatidae)
มีลักษณะลำตัวแบน สันฐานเหลี่ยมคล้ายว่าว หางยาวเรียวเป็นเส้นเหมือนแส้ ส่วนกว้างของลำตัวเกือบเท่าความยาว จะงอยปากยื่นแหลมออกไป ความยาวของจะงอยปากประมาณ 1/3 ของความยาวลำตัว ด้านท้องมีช่องน้ำเข้า 5 คู่ ครีบอกเป็นแผ่นติดต่อรวมกับลำตัว ครีบก้นอยู่ใต้ครีบหาง ไม่มีครีบหลัง บนครีบหางมีเงี่ยงปลายแหลม ขอบหยักเป็นฟันเลื่อย โคนเงี่ยงมีต่อมพิษ ซึ่งถ้าหากแทงจะปล่อยพิษเข้าสู่ร่างกาย ทำให้ได้รับบาดเจ็บและปวดอย่างรุนแรง ลำตัวด้านหลังมีสีน้ำตาลเทา ด้านท้องสีขาว ขนาดโตเต็มที่ได้ 29 เซนติเมตร (11 นิ้ว)
อาศัยในน้ำกร่อย และน้ำทะเล บริเวณปากแม่น้ำ หากินบริเวณพื้นท้องน้ำ พบได้ในบริเวณน้ำตื้นจนถึงน้ำลึกกว่า 100 เมตร (330 ฟุต) อาหารได้แก่ สัตว์กลุ่มกุ้งปูขนาดเล็ก รวมทั้งปลาขนาดเล็กด้วย พบในมหาสมุทรอินเดียและมหาสมุทรแปซิฟิกตั้งแต่อินเดียจนถึงตะวันออกของคาบสมุทรมลายู และตอนใต้ของญี่ปุ่น
ในปี ค.ศ. 2001 ลิซา โรเซนเบอร์เกอร์ ได้ทำการวิเคราะห์ทางวงศ์วานวิวัฒนาการทางสัณฐานวิทยาพบว่า ปลากระเบนหัวแหลมมีความใกล้ชิดทางพันธุกรรมกับปลากระเบนแมลงวัน ("Himantura gerrardi"), ปลากระเบนมุก ("D. margaritella") และปลากระเบนผีเสื้อ ("Gymnura micrura") ผลที่ได้สนับสนุนว่าการเจริญเติบโตของปลากระเบนเหล่านี้ว่ามิได้อยู่ในสกุล "Dasyatis" และ"Himantura" หากแต่เป็นสิ่งมีชีวิตชนิดเดียว
แม้จะเป็นปลากระเบนขนาดเล็ก แต่ปลาที่โตเต็มที่จะถูกจับจากพื้นน้ำด้วยอวนและแห โดยเฉพาะในอ่าวไทยและทะเลชวา โดยชาวประมงท้องถิ่น ถือว่ามีนัยทางเศรษฐกิจ
Dasyatis zugei
ชิสโก (นักฟุตบอลเกิดปี พ.ศ. 2529)
ฟรันซิสโก ฆิเมเนซ เตฆาดา (; เกิดเมื่อวันที่ 26 มิถุนายน พ.ศ. 2529) หรือที่รู้จักกันในชื่อ ชิสโก  เป็นนักฟุตบอลชาวสเปน เล่นในตำแหน่งกองหน้า ปัจจุบันลงเล่นให้แก่อัลกอร์กอน
หลังจากเขาได้สร้างชื่อเสียงกับเดปอร์ติโบลาโกรุญญา ก็ได้ย้ายมาลงเล่นให้กับนิวคาสเซิลยูไนเต็ด ในปี พ.ศ. 2551 แต่ได้ลงเล่นเพียง 11 นัดและทำได้เพียง 1 ประตูเท่านั้น อีกทั้งยังถูกปล่อยยืมตัวตลอดช่วงสัญญานี้ เมื่อหมดสัญญาในเดือนมกราคม พ.ศ. 2556 เขาได้กลับมาเล่นในประเทศสเปนอีกครั้งให้กับสโมสรกอร์โดบา ก่อนที่ในปี พ.ศ. 2558 ชิสโกจะถูกยืมตัวไปเล่นให้กับสโมสรเรอัลมายอร์กาเป็นเวลา 1 ฤดูกาล โดยลงเล่นทั้งสิ้น 16 นัด ยิงไป 9 ประตู
หลังจากหมดสัญญากับกอร์โดบาในปี พ.ศ. 2559 ชิสโกได้ย้ายมาร่วมทีมเมืองทอง ยูไนเต็ด
เดปอร์ติโบ.
ชิสโกเป็นผลผลิตชุดเยาวชนของเดปอร์ติโบเดลาโกรุญญา เกิดในเมืองปัลมา ซึ่งเป็นเมืองในหมู่เกาะแบลีแอริก ประเทศสเปน โดยเขาลงเล่นในลาลิกาครั้งแรกในวันที่ 26 เมษายน พ.ศ. 2548 เป็นนัดที่พบกับเรอัลโซซิเอดัด โดยประตูแรกของเขาในฤดูกาลนั้นเป็นเกมที่ไปเยือนเรอัลซาราโกซา และเสมอ 2–2 ในวันที่ 15 พฤษภาคม
ในฤดูกาล 2007–08 หลังจากที่เขาถูกยืมตัวไปเล่นในเซกุนดาดิบิซิออน กับอูเด เบซินดาริโอ เขาก็ได้โชว์ฟอร์มที่ดี โดยทำได้ 5 ประตูใน 2 นัด โดย 3 ประตูเป็นแฮตทริก ในเกมที่เปิดบ้านชนะเรอัลมูร์เซีย 3–1 ในวันที่ 30 มีนาคม พ.ศ. 2551 และอีก 2 ประตูในเกมที่ชนะราซินเดซันตันเดร์ 3–1 ในสัปดาห์ถัดมา
ในวันที่ 1 กันยายน พ.ศ. 2551 ชิสโกได้เซ็นสัญญากับสโมสรฟุตบอลนิวคาสเซิลยูไนเต็ด ตามรายงานข่าวระบุว่ามีค่าตัว 5.7 ล้านปอนด์ ซึ่งคาดว่าน่าจะมีค่าตัว 7 ล้านปอนด์จากเงื่อนไขในสัญญาหลังจากนั้น เขาลงเล่นครั้งแรกในเกมที่เปิดบ้านแพ้ฮัลล์ซิตี 1–2 ในวันที่ 13 กันยายน อย่างไรก็ตาม ในฤดูกาลนั้นเขาเป็นกองหน้าตัวเลือกที่ 7 ของผู้จัดการทีม ตามหลังไมเคิล โอเวน, โอบาเฟมี มาร์ตินส์, มาร์ก วีดูคา, พีเตอร์ เลอเวนครันส์, โชลา อาเมโอบี และแอนดี แคร์โรล
สี่เดือนถัดมา นิวคาสเซิลยูไนเต็ดต้องการที่จะขายชิสโก แต่ผิดกฎฟีฟ่า ซึ่งไม่อนุญาตให้ผู้เล่นลงเล่น 3 สโมสรในฤดูกาลเดียวกัน ในเดือนกุมภาพันธ์ พ.ศ. 2552 เขาได้กล่าวว่าไม่ได้ตัดสินใจผิดที่จะย้ายออกจากทีม
หลังจากที่นิวคาสเซิลตกชั้นในฤดูกาล 2008–09 ชิสโกเริ่มไม่แน่ใจอนาคตของตนเองกับสโมสร ต่อมาเขาได้ถูกยืมตัวไปราซินเดซันตันเดร์ในวันที่ 31 สิงหาคม พ.ศ. 2552 ด้วยสัญญายืมตัว 1 ฤดูกาล 2 สัปดาห์ถัดมาหลังจากย้ายเข้าทีม เขาได้ลงเล่นนัดแรกในเกมที่เสมอกับอัตเลติโกเดมาดริด 1–1 โดยเขาเป็นตัวสำรอง เปลี่ยนตัวลงมาแทนอาเลกซันเดร เคย์โค ใน 20 นาทีสุดท้ายของเกม แต่เขาถูกเปลี่ยนตัวออกเนื่องจากมีอาการบาดเจ็บก่อนที่จะจบเกม โดยโตนี โมรัล ลงมาเล่นแทน เขาทำประตูแรกให้กับราซิงในวันที่ 3 มกราคม พ.ศ. 2553 ในเกมที่ชนะเซเด เตเนรีเฟ 2–0 ในวันที่ 27 มกราคม เขาช่วยให้ทีมบุกไปเอาชนะโอซาซูนา 3–0 (ประตูรวม 5–1) ในเกมโกปาเดลเรย์ รอบ 8 ทีมสุดท้าย
คริส ฮิวตัน ผู้จัดการทีมได้กล่าวว่าชิสโกจะยังคงอยู่ในแผมการทำทีมเมื่อแมกไพส์กลับมาในเดือนกรกฎาคม พ.ศ. 2553 แต่เขาปฏิเสธที่จะกล่าวถึงอนาคตกับสโมสร โดยเขาได้ลงเล่นในเกมที่เปิดบ้านเอาชนะแอสตันวิลลา 6–0 ซึ่งแอนดี แคร์โรล ทำแฮตทริกได้ในนาทีที่ 90 หลังจากที่เขาได้ใบแดงหลังจากการทำฟาวล์กับทีมสำรอง โดยได้รับโทษแบนไม่ได้ลงเล่น 3 เกม แต่ก็ไม่ได้ลงสนามเนื่องจากเป็นตัวเลือกที่ 5 ตามหลังอเมโอบี, แคร์โรล, เลอเวนครานส์ และ ไนล์ แรนเจอร์
ต่อมาในวันที่ 30 มกราคม พ.ศ. 2554 ชิสโกได้กลับไปเล่นให้กับเดปอร์ติโบอีกครั้งด้วยสัญญายืมตัวจนจบฤดูกาล 2010–11 แต่เขาได้ลงเพียงไม่กี่นัด และไม่สามารถที่จะช่วยให้สโมสรรอดตกชั้นในฤดูกาลนั้นได้ ก่อนที่จะมีข่าวที่จะย้ายไปเรอัลซาราโกซา และสุดท้ายเขาได้ย้ายกลับไปยังซันตันเดร์ในตลาดซื้อขายช่วงฤดูหนาว ต่อมาในวันที่ 11 สิงหาคม เขาได้ย้ายกลับไปยังเดปอร์ติโบอีกครั้ง
ชิสโกได้ลงสนามในเซกุนดาเดบีซีออนเพียงไม่กี่นัด เนื่องจากมีอาการบาดเจ็บเรื่อยมา ต่อมาในวันที่ 27 พฤษภาคม พ.ศ. 2555 เขาได้ทำประตูสำคัญช่วยให้เดปอร์ติโบเปิดบ้านชนะอูเอสกา 2–1 ทำให้ทีมได้แชมป์และขึ้นชั้นในฤดูกาลถัดมา
ในช่วงฤดูร้อนของฤดูกาล 2012 ชิสโกได้เปิดเผยว่าเขาต้องการที่จะออกจากนิวคาสเซิล แต่สุดท้ายแล้วเขายังคงอยู่ต่อกับทีมต่อไป ในวันที่ 8 ตุลาคม พ.ศ. 2555 เขาได้ลงเล่นกับทีมสำรองครั้งแรกตั้งแต่ปี พ.ศ. 2554 ในเกมที่ชนะแอสตันวิลลา ชุดสำรอง 2–1 และทำแฮตทริกในเกมที่พบกับสโตกซิตี ทีมสำรอง ในอีก 2 สัปดาห์ถัดมา หนึ่งเดือนถัดมาเขาได้ถูกดึงกลับไปยังทีมชุดใหญ่อีกครั้งในเกมยูฟ่ายูโรปาลีก กับกลึบบรึคเคอ
สัญญาของชิสโกได้ถูกยกเลิกและมีผลทันทีในวันที่ 31 มกราคม พ.ศ. 2556 หลังจากที่เขาออกจากนิวคาสเซิล เขาได้รับฉายาโดยหนังสือพิมพ์เอเวนิงโครนิเคิลว่าเป็นกองหน้าที่แย่ที่สุดคนหนึ่งของสโมสร
กอร์โดบา.
หลังจากที่เขาถูกยกเลิกสัญญา ชิสโกได้กลับสู่ประเทศสเปนอีกครั้งด้วยการเซ็นสัญญากับกอร์โดบา ในเซกุนดาดิบิซิออน เมื่อเขาเปิดตัวกลับทีม ได้กล่าวว่าเขาหวังว่าเขาจะช่วยทีมได้อย่างเต็มที่ เขาลงเล่นครั้งแรกในวันที่ 9 มีนาคม พ.ศ. 2556 โดยเป็นตัวสำรองและทำประตูได้ในเกมที่แพ้ บาร์เซโลนาเบ 3–4
ชิสโกได้ช่วยทีมในฤดูกาลนั้นด้วยการทำ 10 ประตู ทำให้กอร์โดบากลับขึ้นมาเล่นในลีกสูงสุดอีกครั้งในรอบ 42 ปี ต่อมาในวันที่ 23 มกราคม พ.ศ. 2558 เขาได้ถูกยืมตัวไปมายอร์กา จนถึงเดือนมิถุนายน
หลังจากหมดสัญญายืมตัวกับมายอร์กา เขาได้ย้ายมาลงเล่นในประเทศไทยกับเมืองทอง ยูไนเต็ด ในช่วงตลาดซื้อขายเลกที่สอง เพื่อที่จะลงเล่นในโควตาผู้เล่นต่างชาติคนสุดท้ายแทนยายา ซูมาโฮโร ที่มีอาการบาดเจ็บ
ชิสโกลงเล่นกับทีมชาติสเปนชุดเยาวชนอายุไม่เกิน 21 ปีครั้งแรกในเกมนัดกระชับมิตร กับทีมชาติอังกฤษชุดเยาวชนอายุไม่เกิน 21 ปี ในวันที่ 6 กุมภาพันธ์ พ.ศ. 2550 โดยเป็นตัวสำรองเปลี่ยนลงมาเล่นแทนโรเบร์โต ซอลดาโด ในนาทีที่ 61 โดยเขาทำประตูให้ทีมชาติครั้งแรกในเกมที่พบกับทีมชาติจอร์เจียชุดอายุไม่เกิน 21 ปีในการแข่งขันฟุตบอลเยาวชนชุดอายุไม่เกิน 21 ปีชิงแชมป์แห่งชาติยุโรป รอบคัดเลือก
ชิสโกทำประตูได้อีกครั้งในวันที่ 15 ตุลาคม พ.ศ. 2551 ในช่วงต่อเวลาพิเศษของเกมที่ชนะทีมชาติสวิตเซอร์แลนด์ชุดอายุไม่เกิน 21 ปี 3–1 ช่วยให้สเปนเข้ารอบชิงชนะเลิศในการแข่งขันฟุตบอลเยาวชนชุดอายุไม่เกิน 21 ปีชิงแชมป์แห่งชาติยุโรป
จุลสาร
จุลสาร  คือ สิ่งพิมพ์ขนาดเล็กที่มิใช่วารสาร ถูกจัดพิมพ์ขึ้นครั้งแรกในประเทศอังกฤษเพื่อเผยแพร่งานเขียนข้อโต้แย้งของกลุ่มผู้ปฏิรูปในศตวรรษที่ 16 ส่วนใหญ่มีจำนวนหน้าตั้งแต่ 5 หน้า แต่ไม่เกิน 48 หน้า และมีจำนวนตัวอักษรโดยประมาณ 500-10,000 คำ ขนาดเอ5 นำเสนอเนื้อหาสาระเฉพาะด้าน จบสมบูรณ์ในเล่ม เย็บเล่มไม่ทนทาน รูปเล่มไม่แข็งแรง มักจัดทำโดยหน่วยงาน เพื่อเผยแพร่เรื่องราวที่เกี่ยวข้องกับการดำเนินงานของหน่วยงานนั้น ๆ หรือเป็นเรื่องที่มีความสำคัญหรือเป็นที่สนใจในระยะหนึ่ง ๆ
สกุลดาซิอาทิส
สกุลไฮแมนทูรา
เดย์บายเดย์ (เพลงที-อารา)
กุสตาวู จาเนตี
ระบบภาพสามมิติ
ระบบภาพสามมิติ หรือ สเตอริโอสโคปี หรือ สเตอริโอสโคปิก หรือ ระบบภาพทรีดี หรือ ระบบภาพสามดี ( หรือ stereoscopic imaging หรือ 3-D imaging) เป็นเทคนิคในการสร้างภาวะลวงตา (จากภาพถ่าย หรือ ภาพยนตร์ ที่อยู่บนระนาบสองมิติ แบนๆ ) ให้ดูมีมิติความตื้นลึก
หลักการเบื้องต้นคือ ส่งภาพสองมิติ 2 ภาพสำหรับตาแต่ละข้างโดยมีมุมมองต่างกันเล็กน้อย เสมือนกับที่สองตาของคนเห็นภาพตามธรรมชาติ
การถ่ายภาพ 3 มิติถูกนำมาใช้ในการทำแผนที่ภาพถ่ายทางอากาศ  และเพื่อความบันเทิง โดยทำเป็นภาพสามมิติ (ภาพสเตอริโอแกรมส์, ) ซึ่งดูด้วยกล้องดูภาพสามมิติ (สเตอริโอสโคป, )
การถ่ายภาพสามมิติมีประโยชน์ในการดูภาพเห็นมิติตื้นลึก ภาพถ่ายสามมิติในการอุตสาหกรรมสมัยใหม่อาจใช้เครื่องสแกนภาพ 3 มิติ  สำหรับสแกนและบันทึกข้อมูล 3 มิติ ข้อมูลความลึกสร้างจากภาพ 2 ภาพโดยใช้คอมพิวเตอร์ช่วย ด้วยการใส่จุดภาพสมนัยลงบนภาพซ้ายและภาพขวา
การแสดงผลเป็นภาพ 3 มิติ ส่วนมากใช้เทคนิคภาพคู่ หรือ ภาพสเตอริโอสโคปิก (StereoScopic) ถูกประดิษฐ์ขึ้นครั้งแรกโดย เซอร์ ชาร์ล วีตสโตน (Sir ) เมื่อ พ.ศ. 2381 ต่อมาถูกปรับปรุงพัฒนาโดย เซอร์ เดวิด บริวสเตอร์ (Sir ) และเป็นคนแรกที่สร้างอุปกรณ์ดูภาพสามมิติ แบบพกพา (portable 3D viewing device)
สามมิติแบบสองภาพเคียงกัน (Side-by-Side).
ระบบภาพสามมิติแบบเบื้องต้นที่สุด คือใช้ภาพ 2 มิติ สองภาพ โดยถ่ายวัตถุสิ่งของสถานที่เดียวกัน แต่เยื้องกล้องขณะถ่ายห่างออกไปเล็กน้อย (ประมาณ 3 นิ้ว) นำสองภาพที่ได้มาวางเคียงกัน แล้วใช้ตาแต่ละข้างมองสองภาพที่ต่างกัน ปรับระยะห่างให้เหมาะสมกับขนาดของภาพ สมองของเราจะนำสองภาพมารวมกัน แล้วแปรผลออกมาเป็นภาพเดียวที่มีมิติตื้นลึก เสมือนกับการที่สองตาของเรามองเห็นวัตถุจริงตามธรรมชาติ
ข้อดีของการใช้สองภาพเคียงกันแบบนี้ คือสะดวกในการผลิต แค่ใช้ภาพสองภาพวางเคียงกัน ก็สามารถดูได้โดยไม่ต้องใช้อุปกรณ์ช่วย (Free Viewing) เพียงแค่ปรับลักษณะการดูของดวงตาสองข้าง และวางระยะห่างของภาพให้เหมาะสม, สามารถใช้ภาพถ่ายแบบสีสันสมจริงได้
ส่วนข้อเสียคือ ภาพที่นำมาใช้ดู จะมีขนาดเล็ก ต้องปรับระยะการวางภาพห่างจากดวงตาให้เหมาะสม ไม่สามารถใช้ภาพวิวทิวทัศน์ขนาดใหญ่ ๆ หรือมีรายละเอียดเยอะ ๆ ได้
ดูโดยไม่ใช้อุปกรณ์ช่วย (Free Viewing).
คือการดูภาพสามมิติ จากภาพสองมิติ 2 ภาพ โดยไม่ต้องใช้เครื่องมือใดใด แล้วสมองจะรวมเป็นภาพเดียวกันแบบมีมิติตื้นลึก วิธีการดูโดยทั่วไปมีสองแบบ คือ ดูแบบตาขนาน (The parallel viewing) ภาพ 2 ภาพวางขนานตรงกับตาแต่ละข้าง หรือ ดูแบบไขว้ตา (The cross-eyed viewing) คือภาพซ้ายให้ดูด้วยตาขวา และภาพขวาให้ดูด้วยตาซ้าย
ภาพออโต้สเตอริโอแกรม (AutoStereogram).
คือ ภาพสเตอริโอแกรมรวมเป็นภาพเดียว (single-image stereogram (SIS)) หรือ ภาพสามมิติในตัว มีลักษณะเป็นภาพสองมิติภาพเดียว ที่เมื่อดูแบบปกติ จะเห็นเป็นภาพที่ประกอบจุดสีมั่ว (Random Dot) เปรอะ ๆ ไปทั้งผืน ดูไม่รู้เรื่อง อย่างกับ ภาพนามธรรม (abstract) หรือเป็นลวดลายแพทเทิร์นสองมิติซ้ำ ๆ แต่เมื่อมีการฝึกการมองแบบตาขนาน โดยเริ่มจากปรับระยะโฟกัสของสายตาให้มองไปยังจุดที่ไกลที่สุด หรืออินฟินนิตี้ คงตำแหน่งลูกตาไว้ แล้วดูภาพออโต้สเตอริโอแกรม โดยตาซ้ายจะเห็นภาพซีกซ้าย ตาขวาจะเห็นภาพซีกขวา แล้วปรับเลื่อนระยะภาพ จนเริ่มเห็นจุดสีเลอะ ๆ ผสานรวมตัวกัน แปรเป็นภาพวัตถุบางอย่าง ลอยอยู่ท่ามกลางพื้นหลัง มีมิติตื้นลึก
ภาพสามมิติแบบออโต้สเตอริโอแกรม เคยฮิตมากในเมืองไทยระยะหนึ่ง ราวช่วงปี พ.ศ. 2534 - 2537 โดยแรก ๆ เป็นบทความในนิตยสารด้านวิทยาศาสตร์-ความรู้ และมีพิมพ์เป็นภาพแถมในนิตยสาร และฮิตมากถึงกับมีการพิมพ์ภาพออโต้สเตอริโอแกรมโดยเฉพาะทั้งเล่ม ออกขายเป็นลำดับอย่างต่อเนื่อง คนทั่วไปนิยมซื้อมาเล่นสนุกเพื่อฝึกดูภาพสามมิติปริศนาที่ซ่อนอยู่ภายใต้จุดสีเปรอะ ๆ เหล่านั้น ในหนังสือรวมภาพออโต้สเตอริโอแกรมหลาย ๆ เล่มจะพิมพ์ จุดสองจุด ไว้ใต้ล่าง เพื่อให้ฝึกปรับสายตาก่อน แล้วเลื่อนภาพสามมิติลงมาดู จะช่วยให้เร็วขึ้น
ภาพออโต้สเตอริโอแกรม มีสองชนิด คือ แบบตาขนานตรง หรือ วอลล์-อายด์ (wall-eyed) และ แบบไขว้ตา หรือ ครอส-อายด์ (cross-eyed) และต้องดูภาพที่ทำขึ้นมารองรับการดูแต่ละแบบโดยตรง
แผ่นภาพคู่สามมิติ และอุปกรณ์ดูภาพสามมิติ.
แผ่นการ์ดภาพคู่สามมิติ หรือ สเตอริโอสโคปิกการ์ด (Stereoscopic cards) และ กล้องถ้ำมอง หรือ กล้องดูภาพสามมิติ หรือ สเตอริโอสโคป
แผ่นภาพสเตอริโอสโคปิก คือการใช้ภาพถ่ายสองมิติ 2 ภาพ วางชิดเคียงกัน โดยเป็นภาพที่ถ่ายวัตถุสิ่งของสถานที่เดียวกัน แต่ถ่ายด้วยมุมที่เยื้องต่างกันเล็กน้อย ภาพซ้ายดูด้วยตาซ้าย ส่วนภาพขวาดูด้วยตาขวา การดูมักดูผ่านกล้องถ้ำมอง หรือกล้องสเตอริโอสโคป โดยจัดวางภาพให้ห่างจากเลนส์ตาในระยะที่เหมาะสม ตามขนาดของภาพถ่าย กล้องสเตอริโอสโคปรุ่นแรก ๆ จะเป็นแบบง่าย ๆ ไม่ซับซ้อน ใช้กับภาพคู่ที่มีขนาดเล็ก ไม่ใหญ่มาก หากต้องการดูภาพที่มีขนาดใหญ่ มีรายละเอียดมากขึ้น ต้องใช้กล้องสเตอริโอสโคปแบบสะท้อนภาพด้วยกระจก
กล้องดูสไลด์ (Transparency viewers).
คือ กล้องดูแผ่นใส หรือภาพถ่ายบนกระจกใส หรือ ฟิล์มโพสิทีฟ หรือที่นิยมเรียกว่า ฟิล์มสไลด์ กล้องสามมิติชนิดนี้มีมาตั้งแต่ช่วง ค.ศ. 1850 (ราวปี พ.ศ. 2383) ซึ่งใช้ดู ภาพถ่ายบนกระจกใส ต่อมาเมื่อเทคโนโลยีก้าวหน้าขึ้น ก็เปลี่ยนมาใช้แผ่นใส หรือฟิล์มสไลด์ ซึ่งเบา และเหนียวทนทานกว่ากระจก ส่วนยี่ห้อกล้องยอดนิยมเป็นที่รู้จักทั่วไป ได้แก่ ทรู-วิว  เริ่มมีในปี พ.ศ. 2474 (ค.ศ. 1931) และ กล้องวิวมาสเตอร์ หรือ วิว-มาสเตอร์  เริ่มมีในปี พ.ศ. 2482 (ค.ศ. 1939)
ชุดอุปกรณ์สวมศีรษะ (Head-mounted displays).
บางครั้งเรียก กล้องวีอาร์ (VR)
แว่นตาสามมิติ (3D Viewers).
แว่นตาสามมิติ หรือ สามดีวิวเวอร์ หรือ ทรีดีวิวเวอร์ เป็นอุปกรณ์ที่ใช้ดูภาพเพื่อให้เห็นเป็นสามมิติ แบ่งเป็น 2 ระบบตามเทคโนโลยี คือ แบบแอ็คทีฟ (active) และ แบบพาสซีฟ (passive)
แบบแอ็คทีฟจะต้องใช้ระบบอิเล็คทรอนิคส์ หรือกระแสไฟฟ้าในการเปิด-ปิด (กระพริบ) รับภาพซึ่งต้องสัมพันธ์กับภาพที่ปรากฏบนจอดิสเพลย์ ส่วนแบบพาสซีฟจะซับซ้อนน้อยกว่า น้ำหนักเบากว่า เพียงแค่ใช้การปรับองศาฟิวเตอร์ในเลนส์แว่น (หรือโพลาไลซ์) เพื่อบังส่วนของภาพสำหรับตาซ้ายกับตาขวา หรืออาจจะเป็นระบบแผ่นใสแดง-ฟ้า
แบบแอ็คทีฟ (active).
ระบบชัตเตอร์ (Shutter systems).
ใช้ระบบไฟฟ้า ในการเปิดปิดชัตเตอร์ภายในเลนส์แว่นตาแต่ละข้างสลับกัน โดยจะสัมพันธ์กับภาพบนจอดิสเพลย์ ซึ่งจะฉายภาพสำหรับตาซ้าย-ตาขวา (หรือกระพริบ) สลับกันไปด้วยความถี่ที่เหมาะสม ข้อดีในกรณีของทีวีสามมิติแบบแอ็คทีฟ คือจะได้ภาพขนาดใหญ่เต็มความละเอียดของจอภาพ ข้อเสียคือแว่นตาต้องใส่ถ่าน มีน้ำหนักมาก และดวงตาอาจจะล้า หรือวิงเวียนอยากอาเจียนได้ เพราะความถี่ของการกระพริบภาพ
แบบพาสซีฟ (passive).
ระบบภาพซ้อนเหลื่อมสี (Color anaglyph systems).
ดูเพิ่ม ภาพสามมิติแบบซ้อนเหลื่อม หรือ สามมิติแอนะกลิ๊ป (Anaglyph 3D)
Chromadepth system.
เป็นชื่อทางการค้าของบริษัท Chromatek
วิธีแสดงผลภาพสามมิติแบบอื่นๆ โดยไม่พึ่งพาแว่น.
สามมิติในตัวเอง (Autostereoscopy).
ดูเพิ่ม นินเท็นโด 3ดีเอส
เทคโนโลยีการแสดงผลภาพออโต้สเตอริโอสโคปิก โดยทั่วไปใช้ออพติคอลคอมโพเน้นท์ซึ่งอยู่ในจอดิสเพลย์คอยจับตำแหน่งของดวงตาผู้ดู จากนั้นจะแสดงภาพแยกซ้ายขวาส่งตรงไปยังตำแหน่งดวงตาแต่ละข้าง เห็นเป็นภาพสามมิติที่พอจะแสดงรายละเอียดด้านข้างได้บ้าง แม้จะสามารถขยับมุมมองของผู้ดูได้ แต่ก็จำกัดการเคลื่อนศีรษะได้ในระยะแคบๆ เทคโนโลยีนี้ไม่ต้องพึ่งพา แว่นตาดูภาพสามมิติ หรือชุดอุปกรณ์สวมศีรษะใดใด
ตัวอย่างของ เทคโนโลยีอุปกรณ์แสดงผลแบบออโต้สเตอริโอสโคปิก (autostereoscopic) อาทิเช่น เลนส์ เล็นติคูลาร์ , แผ่นกั้นพาราแล็ก , ', โฮโลแกรม , ' และ light field displays
ภาพเหลื่อม
ภาพซ้อนเหลื่อม
ไท่ช่างหฺวัง
ไท่ช่างหฺวัง ( แปลตรงตัวว่า "พระเจ้าหลวง") เป็นสมัญญาของจักรพรรดิจีนที่สละราชสมบัติ
พระเจ้าอู่หลิง (武灵) แห่งแคว้นจ้าว (赵) เป็นหนึ่งในบรรดากษัตริย์จีนพระองค์แรก ๆ ที่สละราชย์ พระองค์ได้รับสมัญญาว่า พระชนก (主父)
ส่วนสมัญญาพระเจ้าหลวงนั้น ปฐมกษัตริย์แห่งราชวงศ์ฉินประทานให้พระเจ้าจฺวังเซียง (莊襄) พระบิดาที่สิ้นพระชนม์แล้ว เป็นบุคคลแรก
ต่อมาในราชวงศ์ฮั่น จักรพรรดิเกาจู่ (高祖) ประทานสมัญญาพระเจ้าหลวงให้แก่หลิว ไท่กง (劉太公) พระบิดาที่ยังมีชีวิตอยู่ เพื่อแสดงพระกตัญญูภาพ และเพื่อกำหนดศักดิ์สูงต่ำระหว่างบิดากับบุตร
ครั้น ค.ศ. 301 ในราชวงศ์จิ้น เกิดกบฏแปดอ๋อง (八王之亂) แล้วซือหม่า หลุน (司馬倫) ได้เถลิงราชย์โดยบีบให้จักรพรรดิฮุ่ย (惠) ออกจากบัลลังก์ไปใช้สมัญญาพระเจ้าหลวง
ต่อมาใน ค.ศ. 471 จักรพรรดิเว่ยเซี่ยนเหวิน (獻文) แห่งแคว้นเว่ย์เหนือ (北魏) สละราชสมบัติให้แก่ทั่วป๋า หง (拓拔宏) ผู้เป็นพระโอรส แล้วพระองค์ได้รับสมัญญาพระเจ้าหลวง แต่ยังทรงกำกับราชกิจของพระโอรสต่อไปกระทั่งสวรรคตใน ค.ศ. 476
ใน ค.ศ. 577 เกา เหฺว่ย์ (高緯) แห่งราชวงศ์ฉีเหนือ (北齊) สละราชย์ให้พระโอรส คือ เกา เหิง (高恆) แล้วทรงได้รับสมัญญาพระเจ้าหลวง
ใน ค.ศ. 617 จักรพรรดิเกาจู่แห่งราชวงศ์ถังมอบสมัญญานี้ให้แก่จักรพรรดิหยาง (煬) แห่งราชวงศ์สุย
ใน ค.ศ. 626 เกิดเหตุการณ์ประตูเสฺวียนอู่ (玄武門之變) ซึ่งเจ้าชายหลี่ ชื่อหมิน (李世民) ประหารพระประยูรญาติตายสิ้นเพื่อขจัดคู่แข่งราชสมบัติ เป็นเหตุให้พระบิดา คือ จักรพรรดิเกาจู่แห่งราชวงศ์ถัง ยอมสละราชสมบัติให้ แล้วจักรพรรดิเกาจู่ได้สมัญญาพระเจ้าหลวงกระทั่งสวรรคตใน ค.ศ. 635
ต่อมาใน ค.ศ. 712 เจ้าหญิงไท่ผิง (太平) ยุยงให้จักรพรรดิถังรุ่ยจง (睿宗) แห่งราชวงศ์ถังสละราชย์ให้พระโอรสองค์ที่สาม ต่อมาคือ จักรพรรดิถังเสฺวียนจง (玄宗) แล้วจักรพรรดิรุ่ยจงได้สมัญญาพระเจ้าหลวงกระทั่งสวรรคตในสี่ปีถัดมา
ใน ค.ศ. 756 เกิดกบฏอันชื่อ (安史之亂) จักรพรรดิเสฺวียนจงถูกกบฏขับออกจากพระนคร จึงสละราชสมบัติให้พระราชโอรสซึ่งต่อมาคือ จักรพรรดิซู่จง (肅宗) แล้วจักรพรรดิเสฺวียนจงได้สมัญญาพระเจ้าหลวง นับเป็นเหตุการณ์สำคัญครั้งหนึ่ง เพราะพระองค์ได้เสวยราชสมบัติเนื่องจากพระเจ้าหลวงสละให้ แล้วพระองค์ก็ต้องพ้นจากราชสมบัติในฐานะพระเจ้าหลวงเช่นกัน
พระเจ้าแผ่นดินจีนพระองค์สุดท้ายที่ได้รับสมัญญาพระเจ้าหลวง คือ จักรพรรดิเฉียนหลง (乾隆) แห่งราชวงศ์ชิง ผู้สละราชบัลลังก์ให้แก่พระราชโอรส คือ จักรพรรดิเจียชิ่ง (嘉慶) ใน ค.ศ. 1796 เพราะไม่ต้องการครองราชย์นานกว่าพระอัยกา คือ จักรพรรดิคังซี (康熙) แต่แม้จะออกจากราชสมบัติไปแล้ว พระเจ้าหลวงเฉียนหลงก็ทรงควบคุมราชการงานเมืองต่อไปกระทั่งเสด็จสวรรคาลัยในอีกสามปีให้หลัง
ในราชวงศ์ชิงนี้ยังมีกรณีที่พระบิดามีพระชนม์อยู่ แต่ไม่ได้เป็นพระเจ้าหลวง คือ ฉุนชินหวังอี้เซฺวียน (醇親王奕譞) พระบิดาของจักรพรรดิกวังซฺวี่ (光緒) จักรพรรดิหุ่นเชิดของซูสีไทเฮา (慈禧太后) กับฉุนชินหวังไจ้เฟิง (醇親王載灃) พระบิดาของผู่อี๋ (溥儀) หรือจักรพรรดิเซฺวียนถ่ง (宣统)
ประเทศจีนสมัยใหม่หลัง ค.ศ. 1949 สืบมา มีการใช้สมัญญานี้อย่างเสียดสี เช่น เติ้ง เสี่ยวผิง (邓小平) ถูกเรียกว่าพระเจ้าหลวง เพราะมีอำนาจล้นฟ้า โดยเป็นอำนาจอย่างไม่เป็นทางการ เพราะเขามิได้ดำรงตำแหน่งใด ๆ ที่พึงใช้อำนาจเช่นนั้นได้เลย กับทั้งเขายังมีอิทธิพลมหาศาลต่อผู้นำรุ่นหลังด้วย
คำนี้ยังใช้เรียกเจ้าหน้าที่ชั้นผู้ใหญ่ในพรรคคอมมิวนิสต์จีนที่พ้นจากตำแหน่งไปแล้ว แต่ยังคอยสอดส่องยุ่งเกี่ยวการทำงานของผู้สืบตำแหน่งต่อจากตน เช่น เฉิน ยฺหวิน (陳雲) และเจียง เจ๋อหมิน (江澤民)
ปลาโรนันหัวใส
ปลาโรนันหัวใส หรือ ปลาโรนันจิ้งจก เป็นสกุลของปลากระดูกอ่อนจำพวกปลาโรนัน ที่อยู่ในสกุล "Rhinobatos" (/ไร-โน-บา-ตอส/) จัดเป็นปลาโรนันขนาดเล็ก ในประเทศไทยพบมากแถบทะเลอันดามัน เรือประมงจะสามารถจับได้ครั้งละ 4–5 ตัว ในการออกเรือแต่ละครั้ง เป็นปลาเศรษฐกิจที่มีขายกันตามตลาดปลาทะเลทั่วไป
ปัจจุบันจำแนนกออกได้ 37 ชนิด
Rhinobatos
ปลาโรนันจิ้งจก
โรนันหัวใส
สโมสรฟุตบอลไบเอิร์นมิวนิกในฤดูกาล 2016–17
การแข่งขัน สโมสรฟุตบอลไบเอิร์นมิวนิก ฤดูกาล 2016–17 ซึ่งเป็นฤดูกาลที่ 118 ของประวัติศาสตร์สโมสร.
บันทึกทีม.
! colspan="13" style="background:#DCDCDC; text-align:center" | ผู้เล่นที่ออกจากสโมสรระหว่างฤดูกาล
สโมสรฟุตบอลบาเยิร์นมิวนิคในฤดูกาล 2016–17
ไท่ช่างหวัง
ไท่ซ่างหวง
Taishang Huang
โบรุสซีอาดอร์ทมุนท์ในฤดูกาล 2016–17
การแข่งขัน โบรุสซีอาดอร์ทมุนท์ ฤดูกาล 2016–17 เป็นฤดูกาลที่ 106 (และปีโดยรวมเป็นฤดูกาลที่ 107) ในประวัติสโมสรฟุตบอลและเป็นฤดูกาลที่ 41 ติดต่อกันในลีกและเป็นฤดูกาลที่ 50 โดยรวมในระดับบุนเดิสลีกา ซึ่งเป็นลีกสูงสุดของฟุตบอลเยอรมัน โบรุสเซียมีส่วนร่วมในฤดูกาลนี้ของฟุตบอลถ้วยภายในประเทศ เดเอ็ฟเบ-โพคาล และ ยูฟ่าแชมเปียนส์ลีก ครั้งนี้จะเป็นฤดูกาลที่ 44 สำหรับสโมสรในสนาม เว็สท์ฟาเลินชตาดีอ็อน ตั้งอยู่ที่ ดอร์ทมุนท์ ประเทศเยอรมนี สนามมีความจุ 81,359 คนสำหรับการแข่งขันในรายการบุนเดิสลีกา และมีความจุ 65,851 คน สำหรับการแข่งขันฟุตบอลถ้วย ฤดูกาลจะเริ่มต้นระหว่างวันที่ 1 กรกฎาคม ค.ศ. 2016 ถึง 30 มิถุนายน ค.ศ. 2017
รวมเงินที่ต้องใช้จ่ายทั้งสิ้น: 111.25 ล้านยูโร
รวมเงินที่ได้รับเข้ามาจากการขายนักเตะทั้งสิ้น: 111 ล้านยูโร
รายรับ-รายจ่ายทั้งสิ้น: 0.25 ล้านยูโร
อินเตอร์เนชันแนล แชมเปียนส์ คัพ.
! colspan=14 style=background:#dcdcdc; text-align:center| ผู้เล่นที่ย้ายออกระหว่างฤดูกาล
บุนเดิสลีกา ฤดูกาล 2016–17
บุนเดิสลีกา ฤดูกาล 2016–17 เป็นฤดูกาลที่ 54 ของบุนเดิสลีกา การแข่งขันระดับพรีเมียร์ของฟุตบอลเยอรมัน ซี่งจะเริ่มต้นขึ้นในวันที่ 26 สิงหาคม ค.ศ. 2016
มหาวิทยาลัยการกีฬาแห่งชาติ วิทยาเขตเพชรบูรณ์
มหาวิทยาลัยการกีฬาแห่งชาติ วิทยาเขตเพชรบูรณ์  เป็นสถาบันอุดมศึกษาของรัฐ ซึ่งตั้งอยู่ในจังหวัดเพชรบูรณ์ โดยเป็น 1 ใน 17 วิทยาเขต ของสถาบันการพลศึกษา และใน 4 วิทยาเขต ในภาคเหนือ ปัจจุบันเปิดสอนในหลักสูตรปริญญาตรี ในคณะศึกษาศาสตร์ คณะศิลปศาสตร์ และคณะวิทยาศาสตร์การกีฬา
มหาวิทยาลัยการกีฬาแห่งชาติ วิทยาเขตเพชรบูรณ์ เป็นสถาบันอุดมศึกษามีวัตถุประสงค์ในการผลิตและพัฒนาบุคลากรทางพลศึกษา การกีฬา วิทยาศาสตร์การกีฬา วิทยาศาสตร์สุขภาพ นันทนาการและบุคลากรในด้านที่เกี่ยวข้อง มีภารกิจทำการสอน ทำการวิจัย ให้บริการทางวิชาการ การให้บริการชุมชน การใช้และการจัดการศึกษาสำหรับบุคคลที่มีความสามารถพิเศษทางกีฬา นันทนาการ และบุคคลที่มีความบกพร่องทางร่างกาย รวมถึงการทะนุบำรุงศิลปวัฒนธรรม การเล่นพื้นบ้านและกีฬาไทยและการประกันคุณภาพการศึกษา